TMM 2007 · 4 55 H n u p l röðin hans þarfnaðist , svo hann þurfti ekki einu sinni að greiða flugfarið sjálfur . Ljómandi . Það hvarflaði greinilega aldrei að danska strákkjánanum að manninum í hunangslita frakkanum væri nokkuð misjafnt í hug þegar hann fór fram á að fá gerða eftirmynd af þessu gamla port - retti . En maður varð að fórna minni hagsmunum fyrir meiri . Það skildi Þráinn , eins og hann vissi að skáldið hafði líka skilið . Húsið virtist blessunarlega autt , og safnvörðurinn sá sóma sinn í því að láta Þráin einan þegar hann var þess fullviss að skóhlíf - arnar væru komnar á sinn stað . Alltaf sömu skussarnir , þetta fólk . Þráinn staldraði við í anddyrinu í nokkrar sekúndur til að hlusta á Borgundarhólmsklukkuna frá Brekku , en lét sig svo svífa upp þröngan stigann , ákafur að losna við byrðina . Hann sveipaði frakkanum fast að sér og snarsneri sér við .